ཀྲང་པོ་ཧྲུའུ་ཡི་དེབ་ནང་དུ་ལོ་རྒྱུས་འགྲེལ་བརྗོད་ལ་ཆབ་སྲིད་ཀྱིས་བཀོལ་སྤྱོད་དང་ཁ་ལོ་བསྒྱུར་ཡོད།ཁོང་གིས་བོད་རང་བཙན་ལ་ངོ་རྒོལ་བྱེད་པའི་རྒྱུ་མཚན་རྒྱ་ནག་དམངས་གཙོ་བསྒྱུར་བཅོས་འཐབ་ཇུས་པས་འོས་འཕེན་མཁན་སྤྱི་ཚོགས་ཆེ་ཤོས་ཏེ་རྒྱ་ཆེ་བའི་རྒྱ་མིས་རྒྱབ་སྐྱོར་ལ་ངེས་པར་དུ་བསམ་བློ་གཏོང་དགོས་ཟེར།འདིས་སྲིད་གཞུང་གསར་པའི་དབང་ཆའི་དགོས་མཁོ་ཤུགས་ཆེན་མངོན་ཡོད།དམངས་གཙོ་ཡིན་ལ་གཅིག་གྱུར་ཆེན་པོ་ཡང་ཡིན་དགོས་པའི་ལྟ་བ་འཛིན་མཁན་གྱི་རྒྱ་ཆེ་བའི་རྒྱ་མི་ནི་བསྒྱུར་བཅོས་གནང་པའི་སྲིད་གཞུང་གསར་པའི་དབང་ཆའི་འབྱུང་ཁུངས་ཡིན།དེ་ལྟར་ཡིན་པས་དམངས་གཙོ་བསྒྱུར་བཅོས་ཟེར་བའི་སྐད་བརྡ་ནང་དུ་ཁྱེད་ཀྱིས་གཅིག་གྱུར་ཆེན་པོར་བསམ་ཞིབ་བྱས་མེད་ལ་དམངས་གཙོ་ཡིན་ལ་གཅིག་གྱུར་ཆེན་པོ་ཡང་ཡིན་ཟེར་པར་བློ་དོགས་སྤུ་ཙམ་མེད་པ་རེད།དེ་ལས་ལྡོག་ཏེ་རྒྱ་དམར་གྱི་ལོ་རྒྱུས་དྲིལ་བསྒྲགས་ཀྱིས་བོད་རྒྱ་ནག་གི་མངའ་ཁོངས་ཡིན་པ་དང་རྒྱ་དམར་དམག་དཔུང་བོད་དུ་ཡོང་བ་བདག་དབང་ལག་བསྟར་ཡིན་པ་རིག་པས་ཁུངས་སྐྱེལ་བྱས་ཡོད།དེ་ནི་བསྒྱུར་བཅོས་སྲིད་གཞུང་གསར་པར་དབང་ཆའི་ཐོན་ཁུངས་ཏེ་དམངས་གཙོ་ཡིན་ལ་གཅིག་གྱུར་ཆེན་པོ་ཡང་ཡིན་པའི་མང་ཚོགས་ཀྱི་འདོད་པ་གསོག་བསྒྲུབ་བྱེད་བཞིན་ཡོད་པ་འདྲ།